Tajan
<s>Tajan je zaštićeno područje prirode i nalazi se na teritorijama opština Kakanj (15,4%) i Zavidovići (84,4%), Federacija BiH, Bosna i Hercegovina.</s><s>Najviša nadmorska visina spomenika prirode iznosi 1.297 m.</s>

<s>U orografskom pogledu područje je heterogeno.</s><s>Prostor čine:
 kanjon Mašice, dubine do 350 metara, a na pojedinim mjestima širine samo 3 m. Kada se kanjon od kiša napuni vodom nastaje potok Suhodol.</s><s>Kanjon je bogat i brojnim pećinama, staništem medvjeda u zimskom periodu.
 kanjon Suhe i Duboke Tajašnice, 
 speleološki objekti: jama „Atom“ i  „Javor“, Omladinska jama i „Lukina pećina“, sa brojnim pećinskim ukrasima
 jezero na Mašici, nastalo pregrađivanjem lokalnog potoka, uređen i pretvoreno u ribogojilište sa potočnom pastrmkom.
 vodopadi rijeke Gostović, atraktivni za kajakaštvo
 Mašička stijena, 
 kameni mostovi sa pećinama, 
 paleontološki lokaliteti, 
 arheološki lokaliteti, 
 kraško vrelo Suhe, 
 šume i 
 geološka raznolikost te endemske biljke i životinje.</s>

<s>U području Spomenika prirode Tajan raste nekoliko endemskih biljaka dinarskog sustava.</s><s>Najznačajnija endemska biljka koja raste samo u području planine Tajan je Gregersenova mlječika (Euphorbia gregersenii fam.</s><s>Euphorbiaceae.).</s><s>Vrsta je zaštićena i nalazi se na međunarodnoj crvenoj listi ugroženih biljnih vrsta (1997 IUCN Red list of threatened plants).</s>

<s>Područje Spomenika prirode Tajan obiluje divljim životinjama jer je cijelo područje nenastanjeno i prekriveno šumama.</s><s>Pored velikih sisavaca potrebno je spomenuti i pećinske vrste insekata, pauka i gmizavaca koje nastanjuju mnogobrojne podzemne šupljine.</s><s>Posebno se ističu pećine kao idealno zimsko stanište za šišmiše koji su jako ugroženi u Europi (najugroženiji sisar) i mrke medvjede.</s><s>Potoci obiluju potočnim pastrmkama i rakovima.</s><s>U ovim pećinama otkriveni su palenteološki nalazi stari i do 15000 godina, vrste koja je izumrla u pleistocenu, pećinski medvjed (ursus spelaeus), pećinska hijena (Cave hyaena) i crveni jelen (Cervus elephus).</s><s>U Ukrasnoj pećini je pronađena endemska vrsta koja je dobila ime po Tajanska pećinska mokrica (Cyphonetes tajanus).</s>

<s>Zaštićeno područje 
Tajan je proglašen za zaštićeno podruje, slijedećih karakteristika:
 zaštićeno je područje od: 2008. godine
 kategorija: III - spomenik prirode
 broj zona zažtite: dvije.</s><s>Prva zaštićena zona obuhvata skoro 82% ukupne površine i nalazi se na području opštine Zavidovići, a u drugu zaštićenu zonu spada preostali dio koji se nalazi na području opštine Kakanj.
 površina: 4.948,35 ha, od čega 4.038,35 ha pripada opštini Zavidovići, a 910,00 ha opštini Kakanj.
 upravljač: Javno preduzeće „Šumsko-privredno društvo Zeničko-dobojskog kantona“
 mjesto:  Zavidovići, Kakanj</s>

<s>Sve lokacije i aktivnosti su jasno naznačene raznim tablama, strelicama i planinarskom markacijom.</s><s>Da se lokalitet Spomenika prirode Tajan ponudi posjetiteljima kao gotov turistički proizvod i pretvori u atraktivnu turističku destinaciju pobrinuli su se izvanredni poznavaoci ovog područja i 
Turistička zajednica Zeničko-dobojskog kantona, u saradnji s Evropskom unijom, realizirala je projekt uređenja parka, pretvorivši ga u ponudu kojom se nude adrenalinske i avanturističke ture, upotpunjene ponudama ekoturizama, geoturizama i sportskog turizma.</s>

<s>Reference</s>

<s>Zavidovići
Kakanj
Spomenici prirode u Bosni i Hercegovini</s>

